קומדיה אלוהית

קומדיה אלוהית (בצרפתית: Le Tout Nouveau Testament; באנגלית: The Brand New Testament - "ברית חדשה לגמרי") הוא סרט קומדיה שחורה משנת 2015 אשר נכתב, הופק ובוים על ידי ז'אקו ואן דורמל. זוהי קופרודוקציה בין בלגיה, צרפת ולוקסמבורג. הסרט הוקרן במסגרת "Directors' Fortnight" של פסטיבל הקולנוע בקאן ה-68 שהתקיים במאי 2015. הסרט נבחר לייצג את בלגיה בתור הסרט הזר הטוב ביותר בטקס פרסי אוסקר ה-88, ואף נכלל ברשימת 9 המועמדים בדצמבר 2015, אבל בסופו של דבר הסרט לא היה בין 5 המועמדים הסופיים. הסרט קיבל עשר מועמדויות בטקס פרסי האקדמיה הבלגית, מתוכם זכה ב-4 פרסים, לרבות הסרט הטוב ביותר והבמאי הטוב ביותר (ואן דורמל).

תקציר העלילה
אלוהים (בנואה פולוורדה) גר בדירה בבריסל, שאותה הוא חולק עם אשתו העֲנָוָה (יולנד מורו) ובתו בת העשר איאה (פילי גרואין), בהן הוא מתעלל הן רגשית והן פיזית. אלוהים הוא סדיסט ממורמר, שיצר את המין האנושי במיוחד כדי שיהיה לו מה לענות. הוא מתפעל את המציאות באמצעות מחשב אישי הנמצא במשרד סודי, ואוסר בקפדנות על משפחתו להיכנס לשם. יום אחד, איאה מתגנבת אל המשרד, ומגלה איך הוא מתעלל בבני אדם. הדבר מרגיז את אלוהים, שמצליף בה עם החגורה שלו. איאה מחליטה למרוד באביה; היא גונבת ממנו את המפתח למשרדו, פורצת אל מאגר נתונים בו רשומים כל תאריכי הפטירה העתידיים של כל בני-האדם, ומדליפה אותו לעולם. כל בני-האדם מקבלים הודעת טקסט למכשיר הפלאפון שלהם, המודיעה להם כמה זמן בדיוק נותר להם לחיות. איאה נועלת את המחשב של אלוהים ונמלטת מהדירה דרך מגלשה שבמכונת כביסה. איאה מחליטה ללכת בעקבותיו של אחיה ישו - היא משוטטת ברחובות בריסל, תוך שהיא כותבת את "הברית החדשה הדנדשה" ("The Brand New Testament"), על מנת לרומם רוחנית את המין האנושי, ומגייסת לעזרתה שישה שליחים.

אלוהים יוצא למרדף אחרי איאה, אך נעצר על ידי השלטונות, נחשב למהגר בלתי-חוקי ומגורש אל אוזבקיסטן. איאה ושליחיה מגיעים אל חוף הים, שם מאות אנשים התאספו כדי לבלות את השעות האחרונות של חייהם. המטוס עליו נמצא אלוהים נופל מן השמים, ומאיים על חייהם של כל מי שעל החוף. עם זאת, באותו רגע ממש אשתו של אלוהים מאתחלת את המחשב שלו, ובכך דוחה את מועדי המוות שנגזרו על כולם על ידי אלוהים. המטוס חוזר לגובה תקין ולכולם יש חיים חדשים. ספר "הברית החדשה הדנדשה" יוצא לאור והופך לרב-מכר. אלוהים, אשר גורש לאוזבקיסטן, עובד במפעל לייצור מכונות כביסה, ומחפש לשווא את דרכו בחזרה אל דירתו.

שחקנים ודמויות
 שם השחקן/ית שם הדמות אודות הדמות בנואה פולוורדה  אלוהים    קתרין דנב  מרטין    פרנסואה דמיין  פרנסואה     יולנד מורו   אשת אלוהים  פילי גרואין  איאה  בתם של אלוהים ואשתו 

תגובות
הסרט זכה לשבחים מצד מבקרי הקולנוע; אתר האינטרנט Metacritic העניק לסרט ציון ממוצע של 80, מבוסס על 5 ביקורות.

מועמדויות וזכיות בפרסים
 פרס / פסטיבל קולנוע קטגוריה מקבל(י) הפרס תוצאהBelgian Film Critics Association הסרט הטוב ביותר קומדיה אלוהית Biografilm Festival פרס Europa Audience  קומדיה אלוהית  הסרט הטוב ביותר קומדיה אלוהית פסטיבל הקולנוע בקאן פרס Art Cinema  קומדיה אלוהית  פרס Europa Cinemas Label  קומדיה אלוהית  פרס SACD  קומדיה אלוהית  פרס סזאר הסרט הזר הטוב ביותר קומדיה אלוהית פרס האקדמיה האירופית לקולנוע סרט הקומדיה האירופאי הטוב ביותר קומדיה אלוהית  העיצוב האמנותי הטוב ביותר סילבי אוליב European Film Festival Palić הסרט הטוב ביותר קומדיה אלוהית Fantastic Fest סרט הקומדיה הטוב ביותר קומדיה אלוהית Filmfest Hamburg פרס Art Cinema  קומדיה אלוהית  פרס גלובוס הזהב פרס גלובוס הזהב לסרט הזר הטוב ביותר קומדיה אלוהית  פסטיבל הסרטים הבינלאומי חיפה פרס Fedeora   קומדיה אלוהית  פרס לומייר סרט דובר צרפתית הטוב ביותר קומדיה אלוהית Luxembourg Film Awards סרט קופרודוקציה הטוב ביותר קומדיה אלוהית  ההישג הטכני הטוב ביותר מרקו לורנזיני Magritte Awards הסרט הטוב ביותר קומדיה אלוהית  הבמאי הטוב ביותרז'אקו ואן דורמל  התסריט הטוב ביותרתומאס גונציג וז'אקו ואן דורמל  שחקנית המשנה הטובה ביותריולנד מורו  שחקן המשנה הטוב ביותרדייוויד מורגיה  השחקנית המבטיחה ביותר פילי גרואין  השחקן המבטיח ביותררומיין גלין  הצילום הטוב ביותרכריסטוף ביוקארנה  הסאונד הטוב ביותרפרנסואה דומון, מישל שילינגס, דומיניק ווניאר  המוזיקה המקורית הטובה ביותראן פירלה Méliès d'Or סרט הפנטזיה האירופאי הטוב ביותר קומדיה אלוהית Norwegian International Film Festival פרס חביב הקהל קומדיה אלוהית  פרס מיוחד מטעם חבר המושבעים קומדיה אלוהית  פרס סטלייט הסרט הזר הטוב ביותר קומדיה אלוהית Palm Springs International Film Festival סרט עלילתי באורך מלא הטוב ביותר קומדיה אלוהית Sitges Film Festival הסרט הטוב ביותר קומדיה אלוהית  השחקנית הטובה ביותר פילי גרואין  סרט הפנטזיה האירופאי הטוב ביותר קומדיה אלוהית 

קישורים חיצוניים



הערות שוליים

קטגוריה:סרטי 2015
קטגוריה:סרטי קומדיה
קטגוריה:סרטי פנטזיה
קטגוריה:סרטי קומדיה שחורה
קטגוריה:סרטי דרמה קומית
קטגוריה:סרטים בלגיים
קטגוריה:סרטים צרפתיים
קטגוריה:סרטים בצרפתית
קטגוריה:סרטי פולחן